Et SAS-fly måtte i morges droppe den planlagte landing i Aalborg, da der var problemer med landingsstellet. - Piloten havde problemer med at trække landingsstellet op og vendte derfor tilbage til København efter en halv times flyvning i stedet for at lande i Aalborg, siger SAS' pressechef Trine Kromann-Mikkelsen til TV2/Nord. SAS forklarer returneringen til København med, at sikkerheden var større ved at vende om. - Piloten vendte om, da han ikke ville flyve længere med et åbent landingsstel, siger Trine Kromann-Mikkelsen, der har hjælpen parat: - Vi sætter et nyt fly ind, som flvyer cirka klokken ni. Derfor bliver der omkring halvanden times forsinkelse, hvilket er beklageligt, siger hun.

Opsummering:
Et SAS-fly havde i morges problemer med landingsstellet og kunne derfor ikke lande i Aalborg Lufthavn. Flyvet fløj tilbage til København af sikkerhedsmæssige grunde.